هارا گئدیم؟
محمدرضا شوکتی الوارعلیا
بیلنمه دیک بوروزگار
هاردان گلیب گئدیر هارا
ترپه شیسن آخشام اولور
چکیرلر گوندوزو دارا
فلک منی گؤروب ناشی
گؤرنئجه قیزدیریب آشی
سالیبدیر پیتلاشیق باشی
داراق وئریب دئییب دارا
عؤمور قیسسا آرزی اوزون
ایتیب یولو روزوموزون
دئین یوخدور سؤزون دوزون
فلک نه قیسناییب دارا
گولوستاندا گول سارالیب
دونیا منه لا پ دارالیب
بختیمین اوزو قارالیب
اولوبدو قیرداندا قارا
اینانمیشام تک صبیره
جوت گلمه ییر دوز گتیره
ایشیم چکیبدیر کیفیره
یارا اوستن ده ییب یارا
ایش بئکاریق یوخدو بیزه
دؤنوبدو صبریم دنیزه
یورولموشام دؤزه –دؤزه
باشلامیشام آه و زارا
ای منی خلق ائدن تاری
یئتیر منه گؤزل یاری
بو دارلیقدان قورتار باری
دوت الیمدن یئتیر وارا
شوکتی یم گوندوز ، گئجه
بو درد غمه دؤزوم نئجه
مقصد اوزاق قالدیم گئجه
گون باتالی گئدیم هارا؟
برچسبها: شعرترکی
تبریزین قوجامان شاعیری
اوستاد جمشید آغا شیبانی حاققیندا
یازاری: رضاهمراز
اؤز کیچیک حجملی شعرلری ایله سازلی - سؤزلو مجلیس لرین بزه یی اولان رحمتلیک جمشید آغا شیبانی تبریزیمیزین قوجامان شاعیرلریندن اولموشدور.اؤتن ایل یایدا تهراندا اونون گؤروشونه گئدنده عؤمورچیراغینین پیلته سینین گؤزه رمه سین یاخیندان گؤروب؛باشا دوشدوم.بیرسیرا شعرلریندن منه وئریب سایتیمیزدا قویولماغین تکلیف ائتدیلر.بو قوجامان شاعیردن بوگونه کیمی اوچ بایاتی کیتابی اوخوساقدا ؛آنجاق یالنیز بایاتی شاعیری اولماییب ؛باشقا ساحه لرده ده دورلوشعرلرقوشا بیلمیشدیر.واختی ایله جمشید آغا شیبانی ایله خاطیره لریندن دانیشدیقدا او؛گنج لیک چاغلاری اووا گئتمه سیندن ائشیدمه لی سؤزلر دئمیشدیر. آذربایجانیمیزین گؤرمه لی یئرلریندن اولان قورو گؤل حاقدابیزیم نسلیمیز اوچون قولاغا دیمه ین صحبت لرائدیردی .چوخ گؤیلوم ایسته ییردی بورادا اونون قورو گؤل حاقدا کی شعرین بیرگه اوخویاق :
قورو گؤل
ائشیتدیم قورو گؤل دوشوبدو بنده
تهراندان بیر باشا یوللاندیم کنده
صمیمی دوست کیمین بوراندا - چنده
چاتدیم گؤردوم شاختا ویریب دونوبدو
دؤره سینه بیر پارا قوش قونوبدو
یوللاندیم گؤلومون آخان یئرینه
کؤنوللر یاندیریب یاخان یئرینه
سهندی توشلاییب باخان یئرینه
گؤردوم حسرت ایله آرزی دیله ییر
دؤشونون اوستونده کؤرپه مه له ییر
دئدیم کی بیلیره م هاردان گلیرسن
سهند دن ارییب قاردان گلیرسن
داشلاردان تؤکولوب جاردان گلیرسن
بورانی بیر درین گؤل ائیله ییب سن
ماحالدا حاصیلی بول ائیله ییب سن
چینیوین اوستونده ایکی سیرداشین
"شیبلی" ایله " تک آلتی " الیر گؤز یاشین
ساغ یانین ساوالان سهند دیر باشین
دولانیر باشیوا سونالار قازلار
چالینیر دؤرونده قاوال لار سازلار
قیشدا کی دونورام اولورام شوشه
سونالار توتولور چکیلیر شیشه
توش گلیر یازیق لار دهشتلی ایشه
بوزلارا یاپیشیب اوچا بیلمیرلر
جانلارین قورتاریب قاچا بیلمیرلر
صوبحه تک قوشلاریم قاناد چالیرلار
آج قوردلار قانادین سسین آلیرلار
قوشلاردان توتورلار های کوی سالیرلار
جاماعات تؤکولجک قوردلار قاچیرلار
قان تؤکن قوردلارا مئیدان آچیرلار
آداملار قورد کیمین بورا دولورلار
داراشیب قوشلاری بوزدان یولورلار
قوردو قوووب تولکو چاققال اولور لار
دولدورورلار خورجون لاری توربانی
پیشیریرلر قازانیندا شوربانی
کئچمیشلرده قایدا قارار یوخودو
قیتلیق ایدی آجلار سانی چوخودو
تک اوچو ایدی الده کامان اوخودو
بوندان قدیم منیم کئفیم سازیدی
قوناقلاریم قاطار قاطار قازایدی
جواب وئردیم قیش گئده جک یاز گله
گؤروشووه عاشیق الده ساز گله
اوزولمه ین قاطار قاطار قاز گله
قان تؤکه نین عؤمرو چاتاجاق باشا
اووچولارین اوخو ده یه جک داشا
یاغی لارین قانون بورنون اوغاجاق
اووچولاری ؛ ظالیم لری قوواجاق
سنه گلن بلالری سوواجاق
قصدی بودور سنی دوزگون قورودا
منع ائیله یه توفنگی ده تورودا
قانون یقین چاتا جاقدیر دادیوا
حاصار چکیب سالاجاقدیر آدیوا
موشدولوق وئر تانیشیوا یادیوا
حفظ اولاجاق سنین گؤزل زینتین
واللاه بیل لاه یوخدور گؤزل قیمتین .
قوجامان شاعیریمیز هر قسمده شعردئسه ده ؛ آنجاق اوره یی سئودیی قالیب ائله بایاتی دیر. دئدییمیز کیمی اونون بوگونه کیمی اوچ دفتربایاتی لاری گون ایشیغینا چیخسادا ؛هله بیرقسم بایاتی لاری ایله باشقا شعرلری یئکونلاشمامیشدیر. شاعیرعصریمیزین تای سیز شاعیری رحمتلی اوستاد سید محمد حسین شهریارین وفاتیندا بیر آغی دئییه رک ؛ اؤز گنج لیک خاطیره لرین ده بو شعره داخیل ائتمیشدیر . البته او یئرلی یئرینده چاغداش شاعیرلریمیزحاقدا بعضا شعرلرده قوشور.بورادا کؤنلوم ایستردی تهراندا 13/12/91 ده رحمته گئدن شاعیریمیز جمشید آغا شیبانی نین اووچو باشلیقلی بیر اوزون شعری ایله بو کیچیک یازیما سون قویوب ؛ قوجامان شاعیرین روحونون شاد اولماسین اولو تانری دان آرزی لایام . دئمه لی یم شاعیر گنج لیک چاغلاریندا اوزو اووچو اولدوغونا گؤره بیر چوخ ایتیب - باتمیش اصطلاح لاری بو شعرینده گتیرمیشدیر کی اؤزلویونده انترسان دیر . باخین :
اووچو
وطن تکجه سنین دئییل
منیم کی ده اولا بیلمز
بو تورپاقدا تک بیزیم یوخ
نسیل لرین حاقی واردیر
طبیعتین گؤزل لیین
بللی دیرکی هامی سئور
بس نه اوچون یاراقلانیب
سولدورورسان گؤزل لیگین ؟
ای کؤنول سؤز اوولاییرسان
یاشیل باشی ؛ قلم قاشی
آختاریرسان ساری کؤینک
توشلاییرسان قیزیل باشی
سئچمه آتیب اله ییرسن
بیلدیرچینی ؛ سیغیرچینی
بویویورسان قانلارینا
قومرولاری ؛ گؤیرچینی
ناللاییرسان گؤزل کهلیک
چیل کهلیکی ؛ اور کهلیکی
توراجلاری ؛ دویداقلاری
سونالاری ؛ دورنالاری
آتش آچیب سن ویریرسان
موراد قوشون ؛ قارانقوشو
دولانیرسان باغچالاری
دنله ییرسن زاغ چالاری
سونرا دؤنوب قورودورسان
بزه مه یه تاقچالاری
بو کؤوشنین گؤزل لییی
تکجه چیچک ؛ لاله دئییل
قاطار قاطار جئیران لاری
داغ قویونو ؛ داغ کئچی سی
قیلینج بوینوز تکه لری
آلاکمر ایری قوچو
تولکولری ؛ سووسار لاری
گؤزل لیین نیشانی دیر
سایماق ایله باشا گلمز
اونون گؤزل بزگ لری
ال آتیرسان طبیعتین
گردن بندین ؛ سیرقالارین
یولوب قیریب داغیدیرسان
سالیب سویا آخیدیرسان
اما حاییف دای گؤرسن میر
قیزیل اوو لار؛ گئچی ؛ تکه
آی لار ایله دولانسان دا
ایزلرینی تاپانماز سان
جئیران اتین ؛ مارال اتین
بوندان سونرا دادانمازسان
تندیرلره یاپانمازسان
سنین نوه ن منیم نوه م
نتیجه لر ؛ کؤتوکجه لر
بو تورپاقدا حاق دار دیرلار
اونلار گرک بو داغلارین
بولاقلارین ؛ شلاله سین
ازل کی تک گؤزل گورسون
نییه گلیب طبیعتین
قولاقلارین جیریق گؤرسون ؟
نئیچون بئله بو تورپاغین
گؤزل لیین وئردین بادا
رحم ائتمه دین هئچ بیر زادا
کیمسه گرک چاتسین دادا ؟
یاشایشی قورودانلار!
قورخوم بودور اونلارین دا
امک لری گئدسین ضایا .
برچسبها: جمشیدشیبانی, قورو گؤل, اووچو
آذربایجانین توفارقان شهرینده حیواناتی دیندیریب- سسلمه سسلری
یازاری: دوقتور حسن-م.جعفرزاده
بیر-ایکی ایل بوندان اول لاتین امریکا اؤلکه سی "برزیله" موسافیرتیم اولدوغو زامان اوردا میزبانین پیشیگینی چاغیرماق اوچون بیر آن آوارا قالدیم آما ائله آذربایجان دا ایشلهنیلن«پیش-پیش»سسی ایله پیشیگی دیندیرنده برزیل پیشیکلرینینده«پیش-پیش»سسی ایله تانیش اولدوقلارینی بیلدیم و پیشیکلر آراسیندا «پیش-پیش»سسی بین الخالق)بین الحیوان) سس کیمی اولماغی دیقتیمی چکدی. آما باشقا مال- داوار،کئچی کیمی حیوانلاری دیندیرمه سسلری برزیل خالقی آراسیندا بیزیم سسلری ایله فرقلی ایدیلر. او زامان منه ائله گلدی کی بیز آذربایجانلیلاردا و هابئله چوخلو اؤلکه لرده ایشله نیلن پیشیگی دیندیرمه «پیش-پیش» سسی بلکه بیزده اولان «پیشیک» کلمه سی ایله ایلگیلی دیر. هر حالدا ائله او زامان غوربت ده بو سسلرین یازیلیش شیوه سی و شهرلی وطنداشلاریمیزی بو سسلری ایله تانیش ائتمک منی بو سسلری توپلاماغا مارقلاندیردی. چۆنکو بو سسلر کندلیلریمز آراسیندا یاخشی تانینیرسا دا چوخلو شهرلی وطنداشلاریمزا غریب سسلردی و اونلارین چوخو خوصوصی ایله گنج و یئنی یئتمه لریمیز بلکه "پیشیک" ده «پیش-پیش» سسیندن باشقا سسلری ائشتمه میش و ایندییه کیمی دویمامیشلار. هر حالدا توفارقان و چئوره سیندن توپلادیغم بیر سیرا حیوان دیندیرمه سسلری بونلاردان عیبارت دیر:
ایت ده:
- یاخینا چاغیرماق اۆچون:«چووچووچوو»(Çovçovçov)
البته آذربایجان دا اسکی دن بری عمومیتله ایتلره آد وئریلر و ایتلر آدلاری ایله چاغیریلار. ایتلر عمومیتله رنگلری اساس دا آد وئریلر:
آلا (Ala):«آلا-آلا»(Ala-ala)
- قووالاماق اۆچون:«سیتیی»(Sitıy)
- کوشکوتمک اۆچون:«کوش-کوش-کوش»(kuş-kuş-kuş)
هوردوروب سس سالدیرماق اۆچون:«هووووو»(Hovvvvv)
داوار دا:
- سووارماق اۆچون:«قوورره-قوورره»(Quurre-quurre)یا«قیررووو-قیررووو»(Qırroov-qırroov)
- سورونو یوروتمک اۆچون:«کیسسسژوو»Kisssjoo))
- داواری چاغیرماق اۆچون:«دووبوو»(Duubuu)
-داوار سوروسونو چاغیرماق اۆچون:«دووبهووو»(Duubhoo)
- قوزونو چاغیرماق اۆچون:«قوژژو-قوژژو»(Qujjo-qujjo)
- ساغماق اۆچون:«بالام-بالام»(Balam-balam)
- دویوشدورموک اۆچون:«کله-کله»(Kələ-kələ)
- هیسلندیرمک اۆچون:«اَیه-اَیه»(Əyh-əyh)
- کئچی چاغیرماق اۆچون:«بئچی-بئچی»(Beçı-beçı) یا «هئی-هئی»(Hey-hey)
قوچلاردا:
- قوشو یئندیرمک اۆچون:«کیحکیحکیح»(Kıhkıhkıh) و «ایح-ایح»(Ih-ih)
- هئشترخانی(هیندیشقا) دیندیرمک اۆچون:«قوتقوتقوت»(Qutqutqut)
- جوجه نی دیندیرمک اۆچون:«جوحجوحجوح»(Cuhcuhcuh)
- اؤرده گی دیندیرمک اۆچون :«بیغبیغبیغ»(Bığbığbığ)
آت دا:
- یاخینا چاغیرماق اۆچون:
آذربایجان دا اسکی دن بری آتلارا آد وئریلر و آتلار آدلاری ایله چاغیریلار.آتلار عمومیتله رنگلری اساس دا آد وئریلر:
قاشقا آت) (Qaşqa at:آلینین دا آغ رنگ اولان قارا آت دا:«قاشخا-قاشخا»(Qaşxa-qaşxa)
قولا آت دا(at Qula )(آغا چالان ساری رنگ ده آت):«قولا-قولا»(Qula-qula)
تیغ آت(Tıx at)(آغا چالان قیرمیزی رنگ آت):«تیغی-تیغی»(Tığı-tığı)
تیس آت(Tıs at )(ایکی گؤزونون آراسیندا آغ رنگ اولان آت):«تیسی-تیسی»(Tısı-tısı)
قونغور(Qonğor ((تیره رنگ ده آت):«قونو-قونو»(Qonu-qonu)
توروق(( Toruq(قارایا چالان قیرمیز رنگ ده آت):«تورو-تورو»(Toru-toru)
توزی(( Tozi(قارایا چالان قیرمیز رنگ ده آت):«توزو- توزو»(Tozi-tozi)
دور آت(Dur at)( قویروق و یالی قارا رنگ آما اؤزو حنا قیرمیزیسینا چالان رنگ ده آت – کوراوغلونون آتی):«دورو- دورو»(Duru-duru)
قیر آت(Qır at)(کوراوغلونون آتی):«قیر-قیر»(Qır-qır)
قیرمیزی آت(Qırmızı at)(قیرمیزی رنگ ده اولان آت):«قیرمیزی-قیرمیزی»(Qırmızı-qırmızı)
ابرش(( Əbrəş(آغ لکه لری اولان قیرمیزی آت):«ابرش-ابرش»(Əbrəş-əbrəş)
کهر آت(Kəhər at )(حنا قیرمیزیسینا چالان آت):«کهر-کهر»(Kəhər-kəhər)
بول آت(Bol at)(آل-آیاقلاری آغ رنگ ده اولان آت):«بول-بول»(Bol-bol)
بوز آت(Boz at)(بوز رنگ ده):«بوز-بوز»(Boz-boz)
بوکرول(( Bökrül(بئلی آغ آت):«بوکورول-بوکرول»(Bökı-bökı)
آلا باجاق((Ala bacaq(قیچلاری آغ رنگ ده اولان آت):«آلا-آلا»(Ala-ala)
آلا پاچا(Ala paça )(پاچالاریندا آغ رنگ اولان آت):«آلا-آلا»(Ala-ala)
اوغوربول(( Oğurbul(قاشقا آت):«اوغو-اوغو»(Oğu-oğu)
آغ آت((Ağ at(آغ یا آغمتول آت):«آغ-آغ»(Ağ-ağ)
چیبار((Çibar(اصلی رنگینه قارشی لکه لری اولان آت):«چیبار-چیبار»(Çibar-çibar)
چیلقی(( Çılqı(قیزیلا چالان آت):«چیلقی-چیلقی»(Çılqı-çılqı)
ابلق آت((Əbləq at«ابلق-ابلق»(Əbləq-əbləq)
مال دا:
- سورمک اۆچون:«اوهو-اوهو»(Oho-oho)
- مالی قوروماق و قایتارماق اۆچون:«اووهه»(Oohə)
- بیزوو چاغیرماق اۆچون:بیژ-بیژ (Bij-bij)
پیشیک ده:
- یاخینا چاغیرماق اۆچون:«پیش-پیش»((pış-pış یا دا« میو- میو»(Miyu-miyu)
- قووالاماق اۆچون:«پیشدی»(Pişdi)
تویوق-خوروزدا:
- یاخینا چاغیرماق اۆچون:«توتوتو»(Tututu)
- قووالاماق اۆچون:«کییشش»(Kıışş)
- توتماق اۆچون:«پیس-پیس»(Pıs-pıs)
- نینه سالماق اۆچون:«نینی-نینی»(Nını-nını)
ائششک ده:
- مینرکن یولا سالماق اۆچون:«هیین»(Hıın)
- سوررکن دایاندیرماق اۆچون:«هووشش»(Hooşş)
- سوررکن یئهینلتمک اۆچون:«جججج»(Cccc)
- ائششک قودورب قاچان زامان یا تپیک آتیب شیلتاقلیق ائدن زامان:«هووققوش»(Hooqquş)
- ائششه یی سووارماق اۆچون:فیشقا چالینار
- دیندیریب یاخینا چاغیرماق اۆچون:
- چال ائششک ده:«چال-چال»(Çal-çal)
- بوز ائششک ده:«بوز- بوز»(Boz-boz)
- قارایا چالان قیرمزی ائششک ده:«قیزیل–قیزیل»(qızıl-qızıl)
- آنلیندا آغ توک اولان ائششک ده:«قاشقا– قاشقا»(Qaşqa-qaşqa)
- توپراق رنگی ده اولان ائششک ده:«خکی-خکی»(Xəki-xəki)
- قره ائششک ده:«قره- قره»(Qərə-qərə)
- آغ ائششک ده:«آغ- آغ»(Ağ-ağ)
دوه ده:
- دوهنی یاتیرماق اۆچون:«خییخخ »(Xııxx)
bjn_Arab ara_Arab pes_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab pes_Arab azb_Arab bjn_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab kas_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab sag_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab uig_Arab azb_Arab azb_Arab azb_Arab uig_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azj_Latn pbt_Arab grn_Latn azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab pbt_Arab azb_Arab